[pic] | EUROPOS BENDRIJŲ KOMISIJA |

Briuselis, 9.10.2006

KOM(2006) 579 galutinis

2006/0184 (CNS)

Pasiūlymas

TARYBOS SPRENDIMAS

dėl Bendrijos makrofinansinės pagalbos suteikimo Moldovai

(pateikta Komisijos) {SEK(2006) 1258}

AIŠKINAMASIS MEMORANDUMAS

PASIūLYMO APLINKYBėS |

110 | Pasiūlymo pagrindas ir tikslai Komisija siūlo suteikti Moldovai ne didesnę kaip 45 mln. EUR makrofinansinę pagalbą dotacijos forma, siekdama paremti Moldovos mokėjimų balansą ir atsargų kaupimą. Siūloma pagalba Moldovai padės mažinti finansinius suvaržymus, susidarančius jai vykdant ekonominę programą. Ji taip pat paskatins valdžios institucijas didinti pastangas reformoms įgyvendinti vadovaujantis Europos Sąjungos ir Moldovos Europos kaimynystės politikos veiksmų planu bei Ekonomikos augimo ir skurdo mažinimo strateginiu dokumentu. Pasiūlyta makrofinansinė pagalba bus išskirtinė ir teikiama ribotą laiką, ji papildys Bretton Woods institucijų, dvišalių pagalbos teikėjų ir Paryžiaus klubo paramą ir visų pirma bus teikiama su sąlyga, kad bus daroma pažanga įgyvendinant TVF remiamą Skurdo mažinimo ir ekonomikos augimo programą. Ši pagalba bus teikiama prasidėjus naujam ES ir Moldovos santykių etapui – didesnei integracijai vykdant Europos kaimynystės politiką. |

120 | Bendrosios aplinkybės Pradiniame perėjimo į rinkos ekonomiką etape Moldova sėkmingai įgyvendino keletą pirmosios kartos reformų. Vėliau, baigiantis dešimtajam dešimtmečiui ir prasidedant šiam dešimtmečiui, reformos sulėtėjo ir padidėjo vyriausybės administracinis kišimasis į ekonomiką. Atsižvelgiant į tai buvo nutrauktas Bretton Woods institucijų paskolų, skirtų vystymosi politikai įgyvendinti, teikimas. Todėl dvi Moldovai numatytos makrofinansinės pagalbos operacijos – 2000 m. paskirta 15 mln. EUR paskola ir 2002 m. paskirta to paties dydžio dotacija[1] – negalėjo būti įvykdytos. Per šį laikotarpį Moldovos BVP didėjo, vidutinis metinis augimas buvo 7 %. Augimą skatino vidaus paklausa, kurią padidino sparčiai augantys lėšų pervedimai, per tą laiką padidėję iki daugiau kaip 30 % BVP. Iki 2005 m. Moldovos BVP vienam gyventojui išaugo daugiau kaip du kartus (doleriais), palyginti su BVP lygiu 2000 m. Vis tiek Moldovos BVP vienam gyventojui (812 JAV dolerių) yra žemiausias Europoje, o Moldova yra vienintelė Europos valstybė, Pasaulio banko priskiriama mažų pajamų valstybių grupei. Artėjant 2004–2005 m. Moldovos politinėje darbotvarkėje vėl atsirado struktūrinės reformos, ypač vyriausybei priėmus Ekonomikos augimo ir skurdo mažinimo strateginį dokumentą (EASMSD). Vyriausybės įsipareigojimą vykdyti reformas sustiprino siekiai integruotis į Europą, kurie buvo patvirtinti 2005 m. vasario mėn. priėmus Europos Sąjungos ir Moldovos Europos kaimynystės politikos (EKP) veiksmų planą. Per beveik ištisus 2005 m. vyriausybė vykdė ekonominę politiką, siekdama parodyti, kad įgyvendins atnaujintus stabilizacijos ir reformų įsipareigojimus. Baigiantis 2005 m. valdžios institucijos ir TVF, atsižvelgdamos į pasiektus rezultatus, atnaujino diskusijas dėl naujos programos, kurią būtų galima remti su Fondu sudarius finansinį susitarimą. 2006 m. vasario mėn. buvo pasiektas susitarimas dėl tokios programos metmenų ir 2006 m. gegužės mėn. Tarptautinio valiutos fondo vykdomoji valdyba patvirtino trejų metų planą pagal Skurdo mažinimo ir ekonomikos augimo priemonę (SMEA). Vėliau, patvirtinus susitarimą, Paryžiaus klubui priklausantys oficialūs Moldovos kreditoriai sutarė dėl susikaupusių įsiskolinimų restruktūrizavimo ir einamųjų mokėjimų, mokėtinų per programos laikotarpį, pagal vadinamąsias Hiustono sąlygas. Vienas iš svarbiausių susitarimo tikslų buvo padėti vyriausybei normalizuoti Moldovos santykius su oficialiais kreditoriais. SMEA programa yra skirta makroekonominiam stabilumui išlaikyti ir taip remti ekonomikos augimą ir skurdo mažinimą, visų pirma atsižvelgiant į toliau daromus nemažos apimties lėšų pervedimus ir gerokai didesnes importuojamos energijos kainas. Pagal šią programą valdžios institucijos įpareigojamos apriboti biudžeto deficitą iki 0,5 % BVP, o Nacionalinis bankas iki 2008 m. pabaigos turi siekti padidinti užsienio valiutos atsargas iki trijų mėnesių importo. Prioritetinės struktūrinės politikos priemonės – tai visų pirma veiksmai šiose srityse: užsienio prekybos liberalizavimas, įmonių valdymas, bankų sektoriaus reforma ir mokesčių administravimas. Priimant programą buvo daroma prielaida, kad pirmiau nurodytos politikos sritys taps BVP augimo pagrindu (6 % 2006 m. ir 5 % 2007–2008 m.), o iki 2008 m. pabaigos padės palaipsniui mažinti infliaciją iki maždaug 7 % ir einamosios sąskaitos deficitą maždaug 5 % BVP. Tačiau programa įgyvendinama esant ypatingai sudėtingoms išorės aplinkybėms. Jau 2005 m. dėl ypač didelio naftos kainų padidėjimo labai išaugo Moldovos prekybos ir einamosios sąskaitos deficitas. Nuo 2006 m. pradžios Moldovai tenka spręsti papildomas mokėjimų balanso problemas, susidariusias dėl Rusijos dujų monopolisto Gazprom sprendimo padidinti dujų kainas Moldovai nuo 80 USD už tūkstantį kubinių metrų iki 110 USD 2006 m. sausio mėn. ir iki 160 USD liepos mėn., bei dėl Moldovos vyno ir alkoholinių gėrimų eksporto į Rusiją uždraudimo. Dėl to galimybės pasiekti SMEA programos tikslus tampa labai mažai tikėtinomis. Dėl Moldovos išorės sąskaitų susilpnėjimo vyriausybei bus sunkiau siekti ekonomikos augimo ir skurdo mažinimo vidutinio laikotarpio tikslų, numatytų Ekonomikos augimo ir skurdo mažinimo strateginiame dokumente, bei ES ir Moldovos EKP veiksmų plano tikslų. Vykstant ekonomikos pokyčiams Moldovoje reikės pirmiausia kiek pakoreguoti SMEA programą ir, antra, prireiks, be jau dabar taikomo, papildomo išskirtinio finansavimo. Anksčiau ES keletą kartų Moldovai teikė makrofinansinę pagalbą (MFP), kuria buvo siekiama spręsti mokėjimų balanso problemas. Komisija yra tos nuomonės, kad dabartinė padėtis pateisina tolesnį tokios pačios priemonės taikymą. Europos Sąjungos MFP padės Moldovai atitikti išorės finansavimo reikalavimus 2007 ir 2008 m. Tai galima dar labiau užtikrinti stiprinant Europos Sąjungos ir Moldovos bendradarbiavimą įgyvendinant Europos kaimynystės politiką. Šiuo požiūriu Moldova yra viena ir ES šalių partnerių nuo EKP įgyvendinimo pradžios 2004 m. Moldova, kartu su Ukraina, yra vienintelė rytų kaimynė dabar įgyvendinanti EKP veiksmų planą. EKP siekiama kurti dar glaudesnius ES ir šalių partnerių santykius, pranoksiančius ankstesnį bendradarbiavimo lygį, bei stiprinti politinį bendradarbiavimą, įskaitant bendradarbiavimą užsienio ir saugumo politikos srityse, ir, Moldovos atveju, spręsti Padnestrės konfliktą bei skatinti ekonomikos augimą ir skurdo mažinimą. |

130 | Pasiūlymo srityje taikomos nuostatos Nėra. Derėjimas su kitomis Sąjungos politikos sritimis ir tikslais Pradėjus įgyvendinti Europos kaimynystės politiką ES ir Moldovos santykiams būdinga didesnė integracija. Bendrijos pagalba pagal makrofinansinės pagalbos priemonę padės stiprinti dvišalius santykius su Moldova. Numatoma, kad nuo 2007 m. Moldova galės pasinaudoti Europos kaimynystės ir partnerystės priemone (EKPP), taip pat bus leidžiama teikti pagalbą biudžeto paramos forma. Tikimasi, kad sektorių ir (arba) bendrojo biudžeto paramos programų, skirtų Moldovai, rengimas prasidės kai tik bus pradėta taikyti EKPP. Tačiau artimiausioje ateityje pagal EKPP biudžeto paramos priemonę nėra numatyta jokių išmokų. Be to, EKPP biudžeto paramos priemonė, skirta struktūrinei politikai vidutinės trukmės ir ilguoju laikotarpiu, nėra gerai pritaikyta Moldovos problemoms (susidariusioms daugiausia dėl trumpalaikio mokėjimo balanso) spręsti. Tikimasi, kad finansavimas pagal makrofinansinę priemonę bus įmanomas gerokai anksčiau nei pagal EKPP galimą biudžeto paramos operaciją. MFP, kaip trumpalaikė priemonė, bus nukreipta konkrečioms dabar iškilusioms problemoms, susijusioms su Moldovos išorės finansavimo poreikiais, atsiradusiais dėl gerokai pablogėjusios šalies išorės ekonominės aplinkos, spręsti. Be to, makrofinansine pagalba bus taip pat laikinai remiamos struktūrinės reformos, aptartos ES ir Moldovos veiksmų plane ir Ekonomikos augimo ir skurdo mažinimo strateginiame dokumente. |

KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |

Konsultacijos su suinteresuotosiomis šalimis |

219 | Moldovos finansų ministras Michail Pop paprašė finansinės EB pagalbos 2006 m. gegužės mėn. Rengdamos šį Komisijos pasiūlymą, Komisijos tarnybos palaikė ryšius su Tarptautiniu valiutos fondu ir Pasaulio banku bei su dvišaliais pagalbos teikėjais, kad aptartų pagalbos poreikius. Prieš pateikdama pasiūlymą, Komisija konsultavosi su Ekonomikos ir finansų komitetu. Tarybai priėmus sprendimą, Komisijos tarnybos ves derybas dėl susitarimo memorandumo ir susitarimo dėl dotacijos su Moldovos valdžios institucijomis, kad nustatytų išsamias pagalbos įgyvendinimo sąlygas. |

Tiriamųjų duomenų rinkimas ir naudojimas |

229 | Nepriklausomo tyrimo neprireikė. |

230 | Poveikio vertinimas Makrofinansinė pagalba yra politinė priemonė, todėl ji labai tinka paremti Moldovos valdžios institucijų pastangas gerinti valstybės finansų tvarumą trumpuoju ir vidutinės trukmės laikotarpiais. Makrofinansinė pagalba turės tiesioginį poveikį Moldovos mokėjimų balansui bei atsargoms ir taip prisidės prie finansinių suvaržymų mažinimo įgyvendinant valdžios institucijų ekonominę programą. EB pagalba taip pat padės valdžios institucijoms įgyvendinti trumpalaikę ir vidutinio laikotarpio politiką, numatytą ES ir Moldovos Europos kaimynystės politikos veiksmų plane ir Ekonomikos augimo ir skurdo mažinimo strateginiame dokumente. |

TEISINIAI PASIūLYMO ASPEKTAI |

305 | Siūlomų veiksmų santrauka Bendrija Moldovai suteikia ne didesnę kaip 45 mln. EUR makrofinansinę pagalbą dotacijų forma. Pagalba bus išmokama trimis dalimis per dviejų metų laikotarpį. Programos įgyvendinimo laikotarpis gali būti pratęstas vieneriems metams. Pagalbos lėšas valdo Komisija, kuri su valdžios institucijomis susitaria dėl konkrečių ekonominės politikos ir finansinių sąlygų, susijusių su dotacijos dalių išmokėjimu. Bus stebima, ar yra tinkamai laikomasi su Finansiniu reglamentu suderintų konkrečių reikalavimų dėl sukčiavimo ir kitų pažeidimų prevencijos. |

310 | Teisinis pagrindas Sutarties 308 straipsnis. |

329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |

Proporcingumo principas Pasiūlymas atitinka proporcingumo principą dėl toliau nurodytos (-ų) priežasties (-čių). |

331 | Pagalbos suma apytikriai atitinka sumą, kuri prilygsta trečdaliui Moldovos nepatenkintų finansinių poreikių per 2007–2008 m. laikotarpį, per kurį bus teikiama pagalba. Atsižvelgiant į dvišalių pagalbos teikėjų ir kreditorių bei apskritai tarptautinių pagalbos teikėjų Moldovai suteiktą pagalbą, manoma, kad ši Bendrijai tenkanti dalis yra tinkama skolos naštos dalis. Pagalba bus visiškai suderinta su makroekonominiais tikslais, numatytais Moldovos ekonominės politikos dokumentuose, pvz., Ekonomikos ir finansinės politikos memorandume pagal SMEA susitarimą su TVF, patvirtintą 2006 m. gegužės mėn. Pagalba taip pat derės su ilgalaikiais politikos tikslais, numatytais Ekonomikos augimo ir skurdo mažinimo strateginiame dokumente, patvirtintame 2006 m. gegužės mėn., bei su ES ir Moldovos Europos kaimynystės politikos veiksmų planu, priimtu 2005 m. vasario mėn. Kalbant apie konkrečias sąlygas, susijusias su dotacijos dalių mokėjimu, Komisija ketina sutelkti dėmesį į kelias sritis, visų pirma į valstybės finansų valdymą. Be to, Komisija gali svarstyti galimybę nukreipti pastangas į konkrečias ypatingos svarbos sektorių politikos sritis, kurios numatytos ES ir Moldovos EKP veiksmų plane. |

Pasirinktos priemonės |

341 | Pasiūlytos priemonės: kitos. |

342 | Kitos priemonės būtų netinkamos dėl toliau nurodytos (-ų) priežasties (-čių). Kadangi nėra bendro reglamento dėl makrofinansinės pagalbos priemonės, ad hoc Tarybos sprendimai pagal Sutarties 308 straipsnį yra vienintelė tokiai pagalbai turima teisinė priemonė. |

POVEIKIS BIUDžETUI |

401 | Tokia pagalba būtų finansuojama iš 2007 m. įsipareigojimų asignavimų pagal 01 03 02 biudžeto eilutę (Makroekonominė pagalba) tuo atveju, jei bus galutinai patvirtintas 2007 m. EB biudžetas, o mokėjimai vykdomi 2007 ir 2008 m. |

PAPILDOMA INFORMACIJA |

Persvarstymo, pakeitimo, laikino galiojimo sąlyga |

533 | Pasiūlyme pateikiama laikino galiojimo sąlyga. |

1. 2006/0184 (CNS)

Pasiūlymas

TARYBOS SPRENDIMAS

dėl Bendrijos makrofinansinės pagalbos suteikimo Moldovai

EUROPOS SĄJUNGOS TARYBA,

atsižvelgdama į Europos bendrijos steigimo sutartį, ypač į jos 308 straipsnį,

atsižvelgdama į Komisijos pasiūlymą[2],

atsižvelgdama į Europos Parlamento nuomonę[3],

pasikonsultavusi su Ekonomikos ir finansų komitetu,

kadangi:

2. Moldovos valdžios institucijos yra įsipareigojusios stabilizuoti ekonomiką ir vykdyti struktūrines reformas, kurias remia Tarptautinis valiutos fondas (TVF) pagal Skurdo mažinimo ir ekonomikos augimo priemonę sudarytu trejų metų susitarimu, kuris buvo patvirtintas 2006 m. gegužės 5 d. Vėliau, 2006 m. gegužės 12 d., Paryžiaus klubo kreditoriai sutarė dėl Moldovos dvišalės oficialiosios skolos restruktūrizavimo pagal Hiustono sąlygas.

3. 2004 m. gegužės mėn. Moldovos valdžios institucijos patvirtino Ekonomikos augimo ir skurdo mažinimo strateginį dokumentą, kuriame nustatė vidutinio laikotarpio vyriausybės veiksmų prioritetus.

4. Moldova ir Europos bendrija bei jos valstybės narės pasirašė Partnerystės ir bendradarbiavimo susitarimą, kuris įsigaliojo 1998 m. liepos 1 d.

5. Moldovos ir Europos Sąjungos santykiai plėtojami atsižvelgiant į Europos kaimynystės politiką, kuri, tikimasi, sustiprins ekonominę integraciją. ES ir Moldova susitarė dėl Europos kaimynystės politikos veiksmų plano, kuriame numatomi trumpojo ir vidutinio laikotarpio ES ir Moldovos santykių ir susijusių politikos krypčių prioritetai.

6. Moldova turi didelių finansinių poreikių, kylančių dėl didelio Moldovos išorės aplinkos pablogėjimo.

7. Moldovos valdžios institucijos prašė lengvatinėmis sąlygomis teikiamos finansinės pagalbos iš tarptautinių finansinių institucijų, Europos bendrijos ir kitų dvišalių pagalbos teikėjų. Be finansavimo, kurį teikia TVF ir Pasaulio bankas, vis tiek išlieka didelis finansavimo trūkumas, kurį reikia pašalinti norint sutvarkyti šalies mokėjimų balansą, sustiprinti šalies atsargas bei paremti politikos tikslus, susijusius su valdžios institucijų pastangomis įgyvendinti reformas.

8. Moldova labai palankiomis sąlygomis gali gauti paskolas ir dotacijas iš Pasaulio banko ir TVF.

9. Todėl Bendrijos makrofinansinė pagalba Moldovai turėtų būti teikiama dotacijos forma. Tai yra tinkama priemonė padėti pagalbą gaunančiai šaliai šioje sudėtingoje situacijoje.

10. Siekiant užtikrinti veiksmingą Bendrijos finansinių interesų apsaugą, susijusią su dabartine makrofinansine pagalba, būtina numatyti, kad Moldova vykdytų atitinkamas priemones, susijusias su sukčiavimo, korupcijos ir kitų su pagalba siejamų pažeidimų prevencija ir kova su jais, Komisija vykdytų kontrolę, o Audito Rūmai – auditą.

11. Šios pagalbos dotacijos forma suteikimas nepažeidžia biudžeto valdymo institucijos galių.

12. Makrofinansinę pagalbą turėtų valdyti Komisija, konsultuodamasi su Ekonomikos ir finansų komitetu.

13. EB sutartimi nenumatoma šiam sprendimui priimti jokių kitų įgaliojimų nei paminėtieji 308 straipsnyje,

NUSPRENDĖ:

1 straipsnis

14. Bendrija Moldovai suteikia iki 45 mln. EUR makrofinansinę pagalbą dotacijos forma, siekdama paremti Moldovos mokėjimų balansą ir taip prisidėti prie finansinių suvaržymų mažinimo įgyvendinant vyriausybės ekonominę programą.

15. Šią Bendrijos finansinę pagalbą valdo Komisija, konsultuodamasi su Ekonomikos ir finansų komitetu bei laikydamasi Tarptautinio valiutos fondo (TVF) ir Moldovos sudarytų tarpusavio susitarimų.

16. Bendrijos finansinė pagalba teikiama dvejus metus nuo šio sprendimo įsigaliojimo pirmosios dienos. Tačiau, atsižvelgusi į aplinkybes ir pasikonsultavusi su Ekonomikos ir finansų komitetu, Komisija gali nuspręsti pratęsti teikimo laikotarpį ne ilgiau kaip vieneriems metams.

2 straipsnis

17. Pasikonsultavusi su Ekonomikos ir finansų komitetu, Komisija turi įgaliojimus tartis su Moldovos valdžios institucijomis dėl su šia pagalba susijusių ekonominės politikos ir finansinių sąlygų, kurios turi būti nustatytos susitarimo memorandume ir susitarime dėl dotacijos. Šios sąlygos yra suderintos su 1 straipsnio 2 dalyje nurodytais susitarimais.

18. Bendrijos pagalbos įgyvendinimo laikotarpiu Komisija stebi, ar Moldovos finansinės procedūros, administracinės procedūros bei vidaus ir išorės kontrolės mechanizmai, kurie svarbūs šiai Bendrijos makrofinansinei pagalbai, yra teisingi ir pagrįsti.

19. Bendradarbiaudama su Ekonomikos ir finansų komitetu bei derindama veiksmus su TVF, Komisija reguliariai tikrina, ar Moldovos ekonominė politika atitinka šios pagalbos tikslus ir ar yra tinkamai įgyvendinama sutarta ekonominė politika ir finansinės sąlygos.

3 straipsnis

20. Komisija šią pagalbą Moldovai teikia trimis dalimis.

21. Pirma dotacijos dalis išmokama atsižvelgus į tai, ar tinkamai įgyvendinama TVF remiama ekonominė programa pagal Skurdo mažinimo ir augimo programą bei ES ir Moldovos Europos kaimynystės politikos veiksmų planas.

22. Antra ir kitos dalys išmokamos atsižvelgus į tai, ar tinkamai įgyvendinama TVF remiama ekonominė programa pagal Skurdo mažinimo ir augimo programą bei ES ir Moldovos Europos kaimynystės politikos veiksmų planas bei visos kitos priemonės, dėl kurių susitarta su Komisija, kaip nustatyta 2 straipsnio 1 dalyje, tačiau ne anksčiau kaip per ketvirtį nuo ankstesnės dalies išmokėjimo.

23. Lėšos pervedamos į Moldovos nacionalinį banką. Galutinis lėšų gavėjas yra Moldovos finansų ministerija.

4 straipsnis

Ši pagalba įgyvendinama pagal Europos Bendrijų bendrajam biudžetui taikomą Finansinį reglamentą ir jo įgyvendinimo taisykles. Susitarimo memorandume ir susitarime dėl dotacijos, dėl kurių turi būti susitarta su Moldovos valdžios institucijomis, visų pirma numatomos atitinkamos priemonės, kurių imasi Moldova ir kurios yra susiję su sukčiavimo, korupcijos ir kitų su pagalba siejamų pažeidimų prevencija ir kova su jais. Jame taip pat numatoma Komisijos, įskaitant Europos kovos su sukčiavimu tarnybą (OLAF), kontrolė ir teisė atlikti patikrinimus vietoje ir inspektavimus, Audito Rūmams – auditus, kurie prireikus atliekami vietoje.

5 straipsnis

Iki kiekvienų metų rugpjūčio 31 d. Komisija Europos Parlamentui ir Tarybai pateikia ataskaitą, kurioje pateikiamas šio sprendimo įgyvendinimo per praėjusius metus vertinimas.

6 straipsnis

Šis sprendimas įsigalioja jo paskelbimo Europos Sąjungos oficialiajame leidinyje dieną.

Priimta Briuselyje,

Tarybos vardu

Pirmininkas

FINANSINĖ TEISĖS AKTO PASIŪLYMO PAŽYMA

Politikos sritis: Antraštinė dalis 01 – Ekonomikos ir finansų reikalai Veiklos rūšis: 03 – Tarptautiniai ekonomikos ir finansų reikalai |

VEIKSMO PAVADINIMAS: MAKROFINANSINėS PAGALBOS SUTEIKIMAS MOLDOVAI |

1. BIUDŽETO EILUTĖ(S) + PAVADINIMAS (-AI)

01 03 02 straipsnis – Makroekonominė pagalba

2. BENDRI FINANSINIAI DUOMENYS

2.1. Visas veiksmui skirtas asignavimas (B dalis): 45 mln. EUR įsipareigojimams

2007 m. skirtas biudžetas (preliminarus biudžeto projektas): 79 591 mln. EUR įsipareigojimų asignavimų ir 100 814 mln. EUR mokėjimų asignavimų pagal 01 03 02 biudžeto eilutę tuo atveju, jei bus patvirtintas 2007 m. biudžetas.

2.2. Taikymo laikotarpis:

Pradžios metai – 2007 m., pabaigos metai – 2008 m.

2.3. Bendroji daugiametė išlaidų sąmata:

(a) Įsipareigojimų asignavimų ir (arba) mokėjimų asignavimų preliminarus tvarkaraštis (finansinė intervencija) ( žr. 6.1.1 punktą )

mln. EUR ( trijų dešimtųjų tikslumu )

2007 | 2008 | 2009 | Iš viso |

Įsipareigojimai | 45.000 | 45.000 |

Mokėjimai | 30.000 | 15.000 | 45.000 |

(b) Techninė ir administracinė pagalba bei veiklos rėmimo išlaidos ( žr. 6.1.2 punktą )

Įsipareigojimai | 0.030 | 0.030 | 0.060 |

Mokėjimai | 0.030 | 0.030 | 0.060 |

a+b tarpinė suma |

Įsipareigojimai | 45.030 | 0.030 | 45.060 |

Mokėjimai | 30.030 | 15.030 | 45.060 |

(c) Žmogiškųjų išteklių ir kitų administracinių išlaidų bendras finansinis poveikis (žr. 7.2 ir 7.3 punktus)

Įsipareigojimai (mokėjimai) | 0.165 | 0.165 | 0.330 |

IŠ VISO a+b+c |

Įsipareigojimai | 45.195 | 0.195 | 45.390 |

Mokėjimai | 30.195 | 15.195 | 45.390 |

2.4. Suderinamumas su finansinėmis programomis ir finansine perspektyva

Šis pasiūlymas suderinamas su esamomis finansinėmis programomis.

2.5. Finansinis poveikis pajamoms

Šis pasiūlymas neturi finansinio poveikio pajamoms.

3. BIUDŽETO YPATYBĖS

Išlaidų rūšis | Nauja | ELPA įnašas | Šalių kandidačių įnašai | Finansinės perspektyvos išlaidų kategorija |

Neprivalomosios | Diferenci-juotos | NE | NE | NE | Nr. 4 |

4. TEISINIS PAGRINDAS

Sutarties 308 straipsnis.

5. APRAŠYMAS IR SPRENDIMO PAGRINDAS

5.1. Bendrijos intervencijos poreikis [4]

5.1.1. Siekiami tikslai

Siūlomą pagalbą sudaro iki 45 mln. EUR Bendrijos dotacija Moldovai (finansuojama iš bendrojo biudžeto), skirta paremti Moldovos mokėjimų balansą ir atsargų sukaupimą, atsižvelgiant į tai, kad per trumpą laikotarpį labai susilpnėjo prekyba ir sumažėjo einamosios sąskaitos likutis. Taip siūloma pagalba padės Moldovai mažinti finansinius suvaržymus įgyvendinant SMEA programą, ES ir Moldovos Europos kaimynystės politikos (EKP) veiksmų planą ir vyriausybės ekonomikos augimo ir skurdo mažinimo strategiją.

Ši pagalba papildys TVF, Pasaulio banko ir dvišalių pagalbos teikėjų bei ES Moldovai suteiktas lėšas (pagal Maisto saugos programos biudžeto paramos dalį bei pagal oficialių kreditorių suteiktą atleidimą nuo įpareigojimo grąžinti skolą), skirtas valdžios institucijų ekonomikos stabilizavimo ir struktūrinių reformų programai remti.

5.1.2. Priemonės, susijusios su ex ante vertinimu

2006 m. liepos–rugpjūčio mėn. Komisijos tarnybos (Ekonomikos ir finansų reikalų generalinio direktorato D3 skyrius) atliko ex ante vertinimą.

5.1.3. Priemonės, kurių buvo imtasi atlikus ex post vertinimą

Dar nėra atliktas nė vienas Bendrijos makrofinansinės pagalbos Moldovai ex post vertinimas.

5.2. Numatomi veiksmai ir susitarimai dėl biudžetinės intervencijos

Ši pagalba teikiama tiesioginės dotacijos forma ir bus išmokėta trimis, o prireikus – keturiomis dalimis. Pirmoji dalis bus išmokėta remiantis susitarimo memorandumu, dėl kurio susitars Moldovos valdžios institucijos ir Bendrija. Kita (-os) dalis (-ys) išmokama (-os) atsižvelgus į tinkamą ekonominės politikos sąlygų įvykdymą, tačiau ne anksčiau kaip per ketvirtį nuo ankstesnės dalies išmokėjimo.

Šiai pagalbai taikomi kiekybiniai veiklos kriterijai bus tie, kurie yra nurodyti makroekonominėje struktūroje, numatytoje galiojančiame Moldovos ir TVF SMEA susitarime. Prieš išmokėdamos kiekvieną šios pagalbos dalį, Komisijos tarnybos, bendradarbiaudamos su nacionalinėmis valdžios institucijomis ir TVF darbuotojais, patikrina, ar buvo laikomasi veiklos rodikliams nustatytų kriterijų ir ar buvo sudaryti nauji susitarimai.

Be to, Komisija susitaria su valdžios institucijomis dėl kelių konkrečių politikos sąlygų, kurios turi būti įvykdytos prieš Komisijai išmokant antrąją ir galbūt vėlesnes dotacijos dalis. Šios politikos sąlygos suderinamos su Moldovos ir TVF bei Pasaulio banku sudarytais susitarimais. Šiuo etapu numatoma, kad šiomis sąlygomis ypatingas dėmesys bus skiriamas valstybės finansų valdymo reformai ir administravimui. Be to, Komisija gali svarstyti galimybę nukreipti pastangas į konkrečias ypatingos svarbos sektorių politikos sritis, kurios numatytos ES ir Moldovos EKP veiksmų plane.

5.3. Įgyvendinimo metodai

Šią pagalbą Komisija įgyvendina centralizuoto tiesioginio valdymo būdu, pasitelkusi nuolatinius darbuotojus.

6. FINANSINIS POVEIKIS

6.1. Bendras finansinis poveikis B daliai (per visą programos laikotarpį)

Pagalbos mokėjimai iš 01 03 02 biudžeto eilutės bus vykdomi su sąlyga, kad Moldova laikysis visų 5.2 punkte aprašytų pagalbai taikomų reikalavimų.

6.1.1. Finansinė intervencija

Įsipareigojimai (mln. EUR tūkstantųjų tikslumu)

Klasifikacija | 2007 m. | 2008 m. | 2009 m. | Iš viso |

Dotacijos dalys Moldovai | 45.000 | - | 45.000 |

IŠ VISO | 45.000 | 45.000 |

6.1.2. Techninė ir administracinė pagalba, veiklos rėmimo išlaidos ir IT išlaidos (įsipareigojimų asignavimai)

2007 m. | 2008 m. | 2009 m. | Iš viso |

1) Techninė ir administracinė pagalba |

Techninės pagalbos biurai |

b) Kita techninė ir administracinė pagalba - intra muros: - extra muros: iš kurių kompiuterizuotų valdymo sistemų sukūrimui ir eksploatavimui |

1 tarpinė suma |

2) Paramos išlaidos |

a) Tyrimai (veiklos vertinimai) | 0.030 | 0.030 | 0.060 |

b) Ekspertų susitikimai |

c) Informacija ir leidiniai |

2 tarpinė suma |

IŠ VISO | 0.030 | 0.030 | 0.060 |

6.2. Išlaidų apskaičiavimas kiekvienai B dalyje numatytai priemonei (per visą programavimo laikotarpį)[5]

Įsipareigojimai (mln. EUR tūkstantųjų tikslumu)

Klasifikacija | Rezultatų rūšis (projektai, bylos) | Įgyvendintų priemonių (rezultatų) skaičius (iš viso 1...n metams) | Vidutiniška vieneto kaina | Iš viso išlaidų (iš viso 1...n metams) |

1 | 2 | 3 | 4=(2X3) |

1 veiksmas - 1 priemonė - 2 priemonė 2 veiksmas - 1 priemonė - 2 priemonė - 3 priemonė ir t. t. |

IŠ VISO IŠLAIDŲ |

7. POVEIKIS PERSONALO IR ADMINISTRACINĖMS IŠLAIDOMS

7.1. Poveikis žmogiškiesiems ištekliams

Su pagalbos valdymu susijusios užduotys bus vykdomos prireikus perkeliant darbuotojus ir nedidinant Komisijos darbuotojų skaičiaus.

Pareigų rūšys | Personalas, skiriamas priemonei įgyvendinti iš esamų ir (arba) papildomų išteklių | Iš viso | Užduočių, susijusių su priemone, aprašymas |

Nuolatinių pareigų skaičius | Laikinų pareigų skaičius |

Pareigūnai arba laikinasis personalas | A B C | 1/3 | 1/3 | Pvz., parengti susitarimo memorandumą ir susitarimus dėl dotacijos, palaikyti ryšius su valdžios institucijomis ir tarptautinėmis finansinėmis institucijomis, palaikyti ryšius su išorės ekspertais dėl veiklos vertinimų, vykti į patikrinimo komandiruotes, rengti Komisijos tarnybų ataskaitas, Komisijos procedūras, susijusias su pagalbos valdymu |

Kiti žmogiškieji ištekliai |

Iš viso | 1/3 | 1/3 |

7.2. Bendras žmogiškųjų išteklių finansinis poveikis

Žmogiškųjų išteklių rūšis | Suma EUR | Apskaičiavimo metodas * |

Pareigūnai Laikinasis personalas | 30,500 | 1/3 x vidutinės metinės išlaidos A*5–A*12 kategorijos pareigūnams |

Kiti žmogiškieji ištekliai (nurodyti biudžeto eilutę) |

Iš viso | 30,500 |

Nurodytos sumos yra visos 12 mėn. išlaidos.

7.3. Kitos administracinės išlaidos, susijusios su priemone

Biudžeto eilutė (numeris ir pavadinimas) | Suma EUR | Apskaičiavimo metodas |

Bendri asignavimai (A7 antraštinė dalis) A0701 – Komandiruotės A0701 – Susitikimai A07031 – Privalomi komitetai 1 A07032 – Neprivalomi komitetai1 A07040 – Konferencijos A0705 – Tyrimai ir konsultacijos Kitos išlaidos (patikslinti) – ex post vertinimas - | 10,000 125,000 | Dvi komandiruotės per metus dviem žmonėms Apskaičiuotos visos 250 000 EUR išlaidos paslaugų sutartims |

Informacijos sistemos (A-5001/A-4300) |

Kitos išlaidos – A dalis (patikslinti) |

Iš viso | 135,000 |

Nurodytos sumos yra visos 12 mėn. išlaidos.

1 Patikslinti komiteto ir grupės, kurioms tai taikoma, rūšį.

I. Iš viso per metus (7.2 + 7.3) II. Priemonės trukmė III. Bendra priemonės išlaidų suma (I x II) | 165 500 EUR 2 metai 331 000 EUR |

8. TOLESNI VEIKSMAI IR VERTINIMAS

Ši pagalba yra makroekonominio pobūdžio ir jos stebėsena bei vertinimas bus atliekami laikantis standartinių Komisijos procedūrų.

8.1. Tolesnės veiklos tvarka

Komisijos tarnybos stebės priemonės įgyvendinimą, remdamosi makroekonominės ir struktūrinės politikos rodikliais, dėl kurių reikės susitarti su valdžios institucijomis ir kurie bus įtraukti į susitarimo memorandumą. Valdžios institucijų bus prašoma Komisijos tarnyboms reguliariai pateikti šiuos rodiklius. Europos Komisijos delegacija Kišiniove taip pat teiks reguliarias su pagalbos stebėsena susijusių klausimų ataskaitas. Komisijos tarnybos palaikys glaudžius ryšius su TVF ir Pasaulio banku, kad pasisemtų iš šių organizacijų patirties vykdant veiklą Moldovoje.

8.2. Numatyto vertinimo tvarka ir tvarkaraštis

Siūlomame Tarybos sprendime numatyta metinė ataskaita Europos Parlamentui ir Tarybai, kurioje pateikiamas šios pagalbos įgyvendinimo vertinimas. Be to, planuojama, kad po vienerių ar dvejų metų pasibaigus įgyvendinimo laikotarpiui, Komisija arba jos atitinkamai įgalioti atstovai atliks nepriklausomą ex post pagalbos vertinimą.

9. KOVOS SU SUKČIAVIMU PRIEMONĖS

Komisijos tarnybos vykdo nuolatinę finansinių ir administracinių procedūrų vertinimo programą visose trečiosiose šalyse, gaunančiose Bendrijos makrofinansinę pagalbą, siekdamos laikytis Finansinio reglamento, taikomo Europos Bendrijų bendrajam biudžetui, reikalavimų.

Taip pat, atsižvelgdama į daugelio pagalbos teikėjų veiklos koordinavimą valstybės finansų valdymo srityje, Komisija kartu finansavo Moldovos patikėtinės rizikos vertinimą (angl. FRA – Fiduciary Risk Assessment ). Greitai bus pateikta galutinė ataskaita.

Komisijos tarnybos Moldovoje vertins finansinių ir administracinių procedūrų, susijusių su tokios rūšies pagalba, patikimumą ir nustatys, ar makrofinansinės paramos patikimo finansų valdymo sistema yra pakankamai veiksminga. Vertinant bus atsižvelgta į patikėtinės rizikos vertinimo rezultatus ir visas gautas atitinkamų TVF ar Pasaulio banko ataskaitų išvadas. Atsižvelgiant į tai, kas pasakyta pirmiau, Komisijos tarnybos, padedamos tinkamus įgaliojimus turinčių išorės ekspertų, gali nuspręsti atlikti pagalbą gavusių valdžios institucijų finansinių ir administracinių procedūrų įvertinimą. Patikėtinės rizikos vertinimo ir galbūt veiklos vertinimo rezultatai bus panaudoti nustatant, ar tinkamai laikomasi valstybės finansų valdymo reikalavimų.

Siūlomu makrofinansinės pagalbos Moldovai teisiniu pagrindu taip pat numatomos nuostatos dėl sukčiavimo prevencijos priemonių. Šios priemonės bus toliau tikslinamos susitarimo memorandume ir susitarime dėl dotacijos. Numatoma, kad dėl pagalbos bus numatytos konkrečios politinės sąlygos, daugiausia valstybės finansų valdymo srityje, kuriomis siekiama stiprinti veiksmingumą, skaidrumą ir atskaitomybę.

Makrofinansinei pagalbai bus taikomos tikrinimo, kontrolės ir audito procedūros, už kurias bus atsakinga Komisija, Europos kovos su sukčiavimu tarnyba (OLAF) ir Europos Audito Rūmai.

[1] 2000 m. liepos 10 d. Tarybos sprendimas 2000/452/EB (OL L 181, 2000 7 20, p.77) ir 2002 m. gruodžio 19 d. Tarybos sprendimas 2002/1106/EB (OL L 351, 2002 12 28, p.76).

[2] OL C, p.

[3] OL C, p.

[4] Daugiau informacijos ieškokite atskirai pateiktame paaiškinime.

[5] Daugiau informacijos ieškokite atskirai pateiktame paaiškinime.